Jennifer Lopez wys been | SARIE
Jennifer Lopez wys been	deur admin
Almal weet dat Jennifer Lopez (41) van haar kroontjie tot haar toontjie mooi is! G’n wonder Gillette Venus het haar genader om op te tree as hul handels-ambassadeur nie. Wie kan dan nou daardie bene miskyk!
In die beplande advertensieveldtog gaan sy juis die gewilde Bananarama-treffer wat die 80’s, Venus, sing.
Hier is die advertensie: Sombrero-sterrestelsel - Wikipedia
Messier 104, of die Sombrero-sterrestelsel.
12h 39m 59,4s
-11º 37' 23"
Skynbare grootte 8′,7 × 3′,5
NGC 4594, PGC 42407, UGC 293, GC3132
Die Sombrero-sterrestelsel (ook bekend as Messier 104 of NGC 4594) is ’n spiraalsterrestelsel sowat 28 miljoen ligjare van die Aarde af in die sterrebeeld Maagd.
Die sterrestelsel is in 1767 deur Pierre Méchain ontdek en Charles Messier het dit saam met vyf ander voorwerpe (wat nou saam bekend staan as M104 – M109) aangeteken. William Herschel het dit in 1784 onafhanklik ontdek en die teenwoordigheid van ’n "donker stratum" in die stelsel se skyf aangeteken. Dit is nou bekend as ’n stofbaan.
Camille Flammarion het in 1921 Messier se persoonlike lys Messier-voorwerpe gevind en dit het handgeskrewe aantekeninge oor die Sombrero-sterrestelsel bevat. Dit is geïdentifiseer as NGC 4594 en Flammarion het verklaar dat dit in die Messier-katalogus van komeetagtige voorwerpe opgeneem moet word. Dit is sedertdien ook bekend as Messier 104 of M104.
Die sterrestelsel het ’n helder kern, ’n buitengewoon groot sentrale bol en ’n prominente stofbaan om hom. Die bol en die stofbaan laat dit soos ’n sombrero lyk. Die meeste van die koue atomiese waterstofgas en stof van die stelsel lê binne-in hierdie ring. Die stofbaan is die belangrikste gebied van stervorming.
Die stelsel het ’n skynbare helderheid van byna 9 mag en kan dus maklik met amateurteleskope gesien word. Die groot bol, supermassiewe swartkolk in die middel en stofbaan wek ook die belangstelling van professionele sterrekundiges.
Die Sombrero-sterrestelsel het ’n ralatief klein aantal bolvormige sterreswerms. Dit word op sowat 1 200 tot 2 000 geraam.
M104 lê in ’n komplekse, filament-agtige wolk van sterrestelsels wat strek tot die suidelike deel van die Virgo-sterrestelselswerm. Dit is egter onseker of dit deel is van ’n formele groep sterrestelsels.
In die 1990's is in ’n studie onder John Kormendy bevind dat ’n supermassiewe swartkolk in die middel van die stelsel lê.